Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli Knesset võttis vastu seaduse,
mis sunnib MTÜsid välisrahastusest teatama.
EL on seaduse vastu.
Kolmel araablasest seadusandjal piirati Knessetis osalemist
karistuseks terroriakte sooritanud palestiinlaste perede külastamise eest
ÜRO peasekretär mõistis hukka sünagoogi põletamise Läänekaldal.
Iisraeli parlament Knesset
algatas seaduse MTÜde läbipaistvuse jõustamiseks,
mis nõuab, et organisatsioonid teataksid avalikult välisrahastusest,
kui üle poole vahenditest lähtub välisriikide valitsustelt
või organitelt nagu EL.
Enne hääletust
ütles nn läbipaistvuseelnõu põhiautor justiitsminister Shaked,
et oponente ajendab paranoia,
mitte seadusest arusaamine.
Teie, kes läbipaistvusseaduse vastu olete,
ei tea tegelikult, miks te seda teete.
Kõik näevad kõrvalt,
et olete liikunud ideoloogilise vastupanu areenilt
seaduse oponeerimisele paranoia tõttu.
Ka peaminister Netanyahu kaitses seadust,
nimetades seda demokraatlikuks ja vajalikuks
ning ignoreeris ELst ja USAst lähtuvat rahvusvahelist vastuseisu.
Läbipaistvusseadus läheb täna esimesele hääletusele.
Oleme läbipaistvuse poolt.
Olen poolt, et iga dollar või seekel, mille välisriik MTÜ-le üle kannab,
olgu parem- või vasaktiival, tuleb deklareerida.
Kõige tavalisem läbipaistvus.
Iisraelis on registreeritud üle 30 000 valitsusvälise ühenduse,
umbes pooled neist on aktiivsed.
Ligi 70 neist tegelevad Iisraeli-palestiinlaste konfliktiga
ja saavad raha kas EL-lt või selle liikmesriikidelt,
sh Taanilt, Rootsilt ja Belgialt ning mitteliikmelt Norralt.
Shaked on korduvalt öelnud, et tahab peatada rühmitused,
kes võtavad välisriikide raha ja kritiseerivad Iisraeli,
süüdistades mõnda MTÜd Iisraeli õiguse õõnestamises
eksisteerida demokraatliku juudiriigina.
Lobby-gruppide seisukohast on seadus aga ohtlik samm,
mis seab Iisraeli samasse rühma Türgi, Egiptuse ja Venemaaga,
kes ei suutvat seedida siseriiklikku kriitikat
ja on korraldanud reide MTÜde vastu või neid ähvardanud.
Knesseti opositsiooniliikmete sõnul on seadus ebademokraatlik
ja püüab kahjustada inimõigusrühmitusi.
Seadus püüab eristada inimõigusrühmitusi
parempoolsetest MTÜdest
ja kuulutada inimõigusühendused illegaalseteks,
isegi reeturlikeks.
Nad püüavad märgistada neid nii,
et on võimatu mitte näha, et valitsus peab neid reeturiteks.
See on ebademokraatlik, diskrimineeriv ja kahjulik seadus.
See pole läbipaistvus. See on seadus,
mis püüab ebademokraatlikult märgistada organeid ja MTÜsid,
mis kritiseerivad Iisraeli.
Usume, et see seadus on meile kahjulik
ja teised riigid näevad seda õigustatult ebademokraatlikuna.
Meie meelest on see ohtlik. Kahju, et Knesset püüab seda vastu võtta.
Eelnõu vastaste sõnul on see diskrimineeriv,
kuna välisriikide valitsustelt ja EL-lt saavad raha peamiselt rühmitused,
kes on vastu Iisraeli poliitikale palestiinlaste suhtes.
Jõustumiseks peab eelnõu läbima Knessetis kolm hääletust.
Netanyahu koalitsioonil on 1-häälne enamus
ja nad koguvad hoolikalt toetust, enne kui eelnõusid esitlevad.
Läbipaistvusseadus sai eile Knessetis esialgse heakskiidu
ja läheb enne teist ja kolmandat hääletust parlamendis ja jõustumist
lõppviimistluseks komisjoni.
Kümned Europarlamendi liikmed õhutasid Iisraeli Knesseti liikmeid
MTÜ-seadust mitte toetama.
Euroopa seadusandjad ütlesid kirjas Knesseti liikmeile,
et tuleb vältida seadusi,
mis tahavad vaigistada kodanikeühiskonna ühendusi.
Eelnõu olevat Iisraeli valitsuse murettekitav trend
piirata ja õõnestada MTÜsid ja artiste, kes selle poliitikat kritiseerivad.
Kolmel Iisraeli araablastest seadusandjal
keelati sõnavõtud Knesseti pleenumil
karistuseks iisraellaste vastu terroriakte sooritanud
ja seetõttu tapetud palestiinlaste perede külastamise eest.
Knesseti eetikakomisjon otsustas, et Baladi liikmed
Hanin Zoabi ja Basel Ghattas saavad 4-kuulise
ja Jamal Zahalka 2-kuulise piirangu pleenumi ja komisjonide tegevuses.
Piirang ei keela neil hääletamast.
Araablastest Knesseti liikmed külastasid palestiinlaste peresid,
kes tapeti terroriaktide sooritamisel iisraellaste vastu.
Üks neist toimus mullu Jeruusalemma bussis,
kus hukkus kolm inimest.
Kolme seadusandja tegevuspiirang määrati pärast seda,
kui peaminister Netanyahu nende tegevuse hukka mõistis
ja rõhutas, et Iisraeli riik ei aktsepteeri nende käitumist.
Me ei aktsepteeri olukorda,
kus Knesseti liikmed toetavad Iisraeli tsiviilelanike mõrvareid
ja mälestavad neid, kes tapsid meie lapsi.
Eksisteerib piir. Eksisteerib rahvuslik au.
Püüan ette kujutada, mis oleks juhtunud Briti parlamendis,
kui Briti seadusandjad oleks teinud leinaseisaku džihadist Johni auks.
Või kui USA Kongress oleks teinud leinaseisaku
California mõrvarite auks.
Kuskil on piir.
Nad poleks seda aktsepteerinud.
- Lõpeta ässitamine!
Vasakpartei Balad kuulub Araabia Ühendnimekirja,
mis koosneb neljast araabia parteist,
kellel on 13 kohta 120-liikmelises Knessetis.
Baladi liikmed on eriti häälekad palestiinlaste asjade toetamisel.
Mõistame karmilt hukka metsiku ässitamise,
delegitimeerimise ja demoniseerimise
araabia rahvastiku ja selle juhtide vastu.
Pinged Iisraeli juutide ja araablaste vahel
on süvenenud alates terrorilainest,
mis hõlmab peamiselt palestiinlaste sooritatud pussitamisi,
tulistamisi ja rammimisi
ja kus on alates mullu oktoobrist tapetud 27 iisraellast ja ameeriklane.
Mõned rünnakud on teinud ka Iisraeli araablased.
ÜRO peasekretär Ban Ki-moon mõistis hukka sünagoogi põletamise
kahe päeva eest Etzioni bloki äärse väliposti juures,
mida tema nimetas okupeeritud Läänekaldaks.
Ban kutsus kurjategijaid tabama ja kohtu alla andma.
ÜRO juhi hukkamõist järgnes peaminister Netanyahu nõudmisele
palestiinlaste koletu kuritegu sünagoogi vastu hukka mõista
samamoodi nagu rahvusvaheline kogukond mõistab hukka
mošeede süütamisi juutide poolt.
Intsidendis hävisid tules toorarullid ja palveraamatud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri